રાજકોટ સ્ટેટ જીએસટી વિભાગ 10 અને 11 દ્વારા કરચોરી ડામવા અને જુની વસુલાત પૂર્ણ કરવા માટે સર્વે કામગીરીનો દોર શરૂ થયો છે. ત્યારે મંગળવારે સૌરાષ્ટ્રમાં જૂનાગઢ,જામનગર, પોરબંદર, ગાંધીધામ, મોરબી સુરેન્દ્રનગર,પડધરી સહિત કુલ 30 અલગ-અલગ વેપારીઓ અને તેમના ઉદ્યોગ પર સર્વેની અને વસૂલાતની કામગીરી હાથ ધરવામાં આવી હતી. જેમાં 70થી વધુ રાજ્ય વેરા અધિકારીઓની ૩૦ ટીમોએ સર્વે કામગીરી હાથ ધરી હતી. સર્વે દરમિયાન આ તમામ પેઢીઓના ટેક્સ દસ્તાવેજો અને કોમ્પ્યુટર ડેટાની ચકાસણી કરવામાં આવી હતી.